# Kanuslalom

|  |  |
| --- | --- |
|  | Dëse **Sportsartikel** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

| Kanuslalom |
| --- |
|  |
|  |
| Typ |
Kanu- a Kajaksport, Olympesch Sportaart |
| Olympesch Sportaart |
zënter 1992 |
| Federatioun |
| Lëtzebuerg |
Fédération luxembourgeoise de canoë-kayak |
| Ursprong |
| Aner Informatiounen |
| Aktuelle Weltmeeschter ♂ |  Joseph Clarke (2023) |
| Aktuelle Weltmeeschter ♀ |  Kimberley Woods (2023) |
|  |

De Fransous Boris Neveu op der Kanuslalom-Weltmeeschterschaft 2022
**Kanuslalom** ass eng Kompetitiounsdisziplin vum Kanu- a Kajaksport. D'Zil ass et fir a kierzter Zäit an engem séier fléissende Waasser iwwer eng festgeluecht Streck feelerfräi duerch eng Rëtsch Paarten ze fueren.

D'Streck ka bis zu 300 m laang sinn, mat héchstens 25 Paarten, déi flossof wéi och flossop befuer musse ginn.

Et gëtt zwou Zorte Booter: e Kanadier (oder *Canadier*) an deem de Kanut am Boot knéit an e Stiechpaddel benotzt oder e Kajak an deem den Athleet am Boot sëtzt an en duebele Paddel gebraucht.

## Geschicht

De Kanuslalom gouf an de fréien 1930er-Joren an der Schwäiz als Summeralternativ fir de Schislalom erfonnt, woubäi déi éischt Courssen am flaache Waasser gefuer goufen.

## Reegelen

Bei traditionelle Contre-la-montre sinn d'Strecken esou ugeluecht, datt d'Kanute s'an 90 bis 110 Sekonnen duerchfuere mussen. Wann eng Paart beréiert gëtt, gëtt et zwou Strofsekonnen, wann een eng Paart verpasst, gëtt dat mat 50 Sekonne bestrooft.

Beim **Extreemkajak** (oder Kajak-Cross), glëtsche véier Participantë mat hire Kanue vun enger Startramp, déi méi wéi zwéi Meter iwwer dem Waasser läit. Da fänkt d'Course bis déi éischt Boje un, woubäi bal alles erlaabt ass. D'Beréiere vun de Paarten oder den aner Booter ass erlaabt, awer d'Verpasse vun enger Paart oder dat sougenannt Eskimorullen op der Streck féiert zur Disqualifikatioun.

## Kanuslalom an d'Olympesch Spiller

De Kanuslalom gouf 1992 zu Barcelona fir d'éischt bei den Olympesche Spiller zougelooss.

Bis 2016 gouf et véier Disziplinnen: bei den Hären: C1 (*Canadier-Eenzel*), C2 (*Canadier-Zweeër*) a K1 (*Kajak-Eeenzel*) a bei den Dammen: K1 (*Kajak-Eenzel*). Zu Tokio 2020 gouf den Hären-C2 mat der éischter olympescher C1-Kompetitioun bei den Dammen ersat.

### Olympesch Summerspiller 2024

2024 gëtt den Extreemkajak (gekierzt X1) nei opgeholl an et gëtt dann elo am Ganze sechs Kompetitiounen.

Am Canadier- a Kajakslalom gëtt et als éischt Play-off-Courssen, bei där all Kanut zwéin Duerchleef absolvéiert. Nëmmen de beschte Laf zielt, woubäi et entweeder 15 oder 20 Kanuten an d'Halleffinall packen.

An der Halleffinall gëtt et just ee Laf, an déi bescht 10 Zäite kommen an d'Finall.

## Kanuslalom zu Lëtzebuerg

Zu Lëtzebuerg gëtt et fënnef Kajak-a-Kanu-Clibb déi am nationale Verband federéiert sinn.

 Méi Informatioun doriwwer am Artikel: **Fédération luxembourgeoise de canoë-kayak**.

## Kuckt och

* **Portal Sport Lëscht vu lëtzebuergesche Sportler
* Lëscht vu lëtzebuergeschen Olympionicken
* Lëtzebuergesch Sportler vum Joer

## Um Spaweck

|  |  |
| --- | --- |
|  |  **Commons: Kanuslalom** – Biller, Videoen oder Audiodateien |

* Informatiounen iwwer de Kanuslalom op der Internetsäit vun den Olympesche Spiller 2024 zu Paräis (de)
* Kanuslalom-Weltmeeschterschaften (fr)
* Websäit vun der Lëtzebuerger Kajak-a-Kanu-Federatioun

## Referenzen an Notten